Porsche 997
 Η αισθητική στο μπροστινό μέρος είχε αλλάξει ριζικά, καθώς η 997 υιοθέτησε εκ νέου το παραδοσιακό σχήμα των ξεχωριστών μπροστινών προβολέων, με τα φλας σε διαφορετικό σημείο, σε αντίθεση με την αισθητική φιλοσοφία της προκατόχου 996, λόγω των αρνητικών σχολίων που είχε εισπράξει η 996 ότι τα μπροστινά της φώτα είχαν αποκλίνει από την παράδοση των 911 και θύμιζαν «τηγανητά αυγά». Παράλληλα, είχε δοθεί μεγάλη έμφαση και στην αεροδυναμική, με την Carrera να έχει αεροδυναμικό συντελεστή Cd μόλις 0,28 και η Carrera S να έχει Cd 0,29. Η μαζική παραγωγή της 997 ξεκίνησε τον Ιούλιο του 2004, αρχικά με τις εκδόσεις Carrera και Carrera S, που κυκλοφόρησαν αμέσως. Οι 4-κίνητες εκδόσεις Carrera 4 και Carrera 4S προστέθηκαν στην παλέτα τον Νοέμβριο του 2005, ενώ οι εκδόσεις Turbo και GT3 κυκλοφόρησαν στα τέλη του 2006. Οι εκδοχές αμαξώματος Targa προστέθηκαν τον Νοέμβριο του 2006 και ήταν οι 997 Targa 4 και 997 Targa 4S. Το βασικό μοντέλο ήταν η Carrera, που έφερε μπόξερ κινητήρα των 3.6 λίτρων, ισχύος 239 kW / 325 PS hp. Η Carrera S έφερε έναν νέο κινητήρα 3.8 λίτρων μπόξερ, ισχύος 261 kW / 355 hp. Φυσικά όμως, όλα τα μηχανικά σύνολα της 997 διατήρησαν την παραδοσιακή διάταξη των κινητήρων, δηλαδή 6-κύλινδρους επίπεδους / μπόξερ (H6) και στο πίσω μέρος του αμαξώματος. Οι εκδόσεις 997 Carrera S και Carrera 4S είχαν λίγο διαφορετικά εξωτερικά πάνελ με εμφανώς πιο επιθετικό σχεδιασμό. Γενικότερα, επίσης, η Porsche 997 είχε εμφανώς διαφορετική εμφάνιση στο μπροστινό μέρος από την προκάτοχο Porsche 996. Τα μπροστινά φώτα ήταν εκ νέου στρογγυλεμένα και έμοιαζαν πάλι με την αρχική Porsche 911 του 1963 και τις γενιές που ακολούθησαν μέχρι την Porsche 993 του 1993 - 1998. Ο εσωτερικός σχεδιασμός είχε αλλάξει εντελώς και όλα τα όργανα στο κοντέρ, καθώς και οι μοχλοί και οι διακόπτες ελέγχου είχαν επανασχεδιαστεί, με βάση τη διάταξη που είχαν οι παλαιότερες 911. Επίσης, άρχισε να προσφέρεται προαιρετικά στο ταμπλό το σύστημα «Porsche Sport Chronograph» (Σπορ Χρονογράφος της Πόρσε), με το οποίο ο οδηγός μπορεί να μετρήσει τους χρόνους που επιτυγχάνει σε γύρους. Τον Ιούλιο του 2008, για τη σεζόν (model year) του 2009, η 997 υπέστη μικρές βελτιωτικές αλλαγές. Συγκεκριμένα, ο μπροστινός προφυλακτήρας απέκτησε μεγαλύτερες εισαγωγές αέρα, τοποθετήθηκαν νέοι προβολείς υψηλής έντασης HID, νέα πίσω φώτα, πιο άμεσος ψεκασμός καυσίμου και κιβώτιο ταχυτήτων διπλού συμπλέκτη. Σε σχετικές δοκιμές που έγιναν τότε από τα αμερικανικά περιοδικά αυτοκινήτων, η 997 Turbo κατάφερε επιτάχυνση 0-60 μίλια την ώρα, δηλαδή 0-97 χιλιόμετρα την ώρα, σε μόλις 3,3 δευτερόλεπτα και μέγιστη ταχύτητα άνω των 310 χλμ./ώρα. Η έκδοση Carrera S κατάφερε επιτάχυνση 0-97 χλμ./ώρα σε 3,9 δευτερόλεπτα και τελική ταχύτητα 300 χλμ./ώρα. Το βασικό μοντέλο της Carrera είχε επιτάχυνση 0-97 χλμ./ώρα σε 4,4 δευτερόλεπτα και μέγιστη ταχύτητα 285 χλμ./ώρα. Μάλιστα οι αριθμοί αυτοί ήταν σημαντικά καλύτεροι ακόμα και από τα επίσημα στοιχεία της Porsche. Τα τετρακίνητα μοντέλα, έχουν ακόμα φαρδύτερα πίσω ελαστικά, επειδή το πίσω μέρος είναι μεγαλύτερο κατά 50,8 χιλιοστά. Το σύστημα 4-κίνησης που φέρουν, όταν χρειάζεται μεταφέρει από 40% έως 5% της ισχύος του κινητήρα στους μπροστινούς τροχούς. Thomas Agethen, Sigmund Walter: Typenkompass Porsche. Personenwagen seit 1948. Motorbuch Verlag, Stuttgart 2003, ISBN 3-613-02157-9. Tobias Aichele: Porsche 911 – Forever young. Motorbuch Verlag, Stuttgart 2004, ISBN 3-613-01546-3. Marc Bongers: Porsche. Serienfahrzeuge und Sportwagen seit 1948. Motorbuch Verlag, Stuttgart 2004, ISBN 3-613-02388-1. Paul Frère: Die Porsche 911 Story. Motorbuch Verlag, Stuttgart 2002, ISBN 3-613-02225-7. Achim Kubiak: Faszination 911. Die Typologie des Porsche 911. Delius Klasing Verlag, Bielefeld 2004, ISBN 3-7688-1581-1. Randy Leffingwell: Porsche 911 – Perfektion und Design. HEEL Verlag, Königswinter 2007, ISBN 3-89880-641-3. Nicky Wright: Porsche. Traumauto made in Germany’. Orbis Verlag, ISBN 3-572-09989-7. Γνωριμία με τις Porsche 911 Carrera / Carrera S (4Τροχοί - Ιούλιος 2004) Γνωριμία με την Porsche 911 Cabrio (4Τροχοί - Μάρτιος 2005) Γνωριμία με την Porsche 911 Turbo (4Τροχοί - Ιούνιος 2006)
Η Porsche 997 είναι το κωδικό όνομα για την έκτη γενιά της Porsche 911, που παρήχθη από τον Ιούλιο του 2004 έως το 2012, από τη γερμανική αυτοκινητοβιομηχανία Porsche. Αντικατέστησε την Porsche 996 και αντικαταστάθηκε τον Σεπτέμβριο του 2011 από την Porsche 991.